༄༅། །དགའ་བཞི་བའི་བྱུང་བ་བརྗོད་པ་ཟོལ་མེད་གཏམ་གྱི་རོལ་མོ།
་་་་་་་་་་
༄༅། །ནཿམོ་རཏྣ་གུ་རུ་བུདྡྷདྷརྨ་སངྒ་ཡ།
དུས་གཅིག་ཇི་སྙེད་ཤེས་བྱ་ཀུན་མཁྱེན་སྲིད་ཞིའི་སྐྱབས་གཅིག་རྫོགས་སངས་རྒྱས།
བདེན་གཉིས་དོན་གྱིས་འཁོར་བའི་ནད་བརྒྱ་སྒྲིབ་གཉིས་སེལ་སྨན་དམ་པའི་ཆོས། །
།
བསླབ་གསུམ་འཕགས་ནོར་བདུན་གྱིས་རྒྱུད་་བལྟམས་སྐྱབས་གསུམ་འདུས་ཞལ་
དགེ་འདུན་གྱིས། །
བརྒྱུད་བཞི་དུག་ལྔའི་རྒུད་མུན་སེལ་བའི་སྐུ་བཞི་ཡེ་ཤེས་ཉི་མ་སྩོལ། །ཿ ་་
གང་ཡང་འདི་ན་བདག་བློའི་རང་བཞིན་ཉོན་མོངས་དུག་ལྔའི་དབང་གྱུར་པས། །
ཐ་མལ་སྣང་ཞེན་སྲིན་བུའི་རྒྱུས་པ་བདེ་སྟོང་ཡེ་ཤེས་ཕུང་པོའི་གྲངས། །
རིན་ཆེན་ཟ་འོག་ཐགས་སུ་བསྐྲུན་མཁས་མཆོག་གསུམ་འདུས་པ་སྤྱི་ཡི་གཟུགས།
བཀའ་དྲིན་གསུམ་ལྡན་དངོས་བརྒྱུད་བླ་མ་ཡི་དམ་བཅས་པར་གུས་ཕྱག་འཚལ། །
སྲིད་པར་མི་སྐྱེའི་ཆོས་སྐུར་གྲུབ་ཟིན་ཉིད་ཀྱང་སྲིད་འདིར་གཟུགས་སྐུའི་འགྲོ་འདུལ་
ཞིང་། །
རྒྱལ་ཀུན་བསྐྱེད་པའི་ཡབ་ཏུ་གྱུར་ཀྱང་རྒྱལ་སྲས་བྱང་ཆུབ་སེམས་དཔའི་ཚུལ། །
འཁོར་འདས་རང་བཞིན་རྡུལ་ཙམ་བྲལ་ཡང་འཁོར་བའི་རྨོངས་མུན་སེལ་བའི་ཉི། །
ཤེས་རབ་ལྷ་མཆོག་འཇམ་དཔལ་དབྱངས་ཀྱིས་ཤེས་བྱར་བདག་བློ་གསལ་རྒྱས་
མཛོད། །
སྙན་པའི་རྒྱུད་མངས་སྙན་ངག་གླུ་སྒྲས་ཆོས་ཀུན་དབྱིངས་སུ་ལེན་མཁས་ཤིང་། །
ཆགས་ལས་སྐྱེས་ཀྱང་ཆགས་པས་མ་གོས་མཛེས་སྡུག་ལང་ཚོ་རྫོགས་པའི་དཔལ།
1

༄༅། །གངས་ཅན་གཙུག་ལག་རིན་ཆེན་ཕྲེང་བ། །
དབྱངས་ཅན་ལྷ་མོ་དབྱངས་གསལ་ཟོལ་གྱིས་ཁོ་བོའི་མགྲིན་མཚོ་ལས་འོངས་ཏེ། །
སྐལ་ལྡན་འགྲོ་ཡིད་སྐལ་བཟང་བྱེད་པའི་ལེགས་བཤད་བདུད་རྩིའི་སྣང་བ་སྩོལ།
བླ་མ་ཡི་དམ་ཆོས་བསྲུངས་དབྱེར་མེད་མ་ཧཱ་ཀ་ལ་ཕྱག་དྲུག་མགོན། །
དྲེགས་པ་སྡེ་བརྒྱད་གཙོ་བོར་ཡོངས་གྲགས་གནོད་སྦྱིན་གང་བ་བཟང་པོ་སོགས། །
འཇིག་རྟེན་འདས་དང་མ་འདས་ཚུལ་སྟོན་ཕ་མེས་མི་རབས་བརྒྱུད་པ་ནས། །
བསྟེན་ཅིང་མཆོད་པ་རིགས་ཀྱི་བསྲུངས་མས་ལས་བཞིའི་འཕྲིན་ལས་ཐོགས་མེད་
།
སྒྲུབས། །
མྱང་སྟོད་ནོར་འཛིན་ཐིག་ལེའི་དཔྱིད་གྱུར་དགའ་བཞིའི་གོང་མ་རིམ་བྱོན་དང་། །
ཁྱད་པར་མྱུར་མཛད་ཡེ་ཤེས་མགོན་པོའི་མཆོག་ཐུན་དངོས་གྲུབ་བསྩལ་བའི་
མཐུས། །
རབ་བརྟན་ཀུན་བཟང་འཕགས་ཀྱི་རྗེས་འགྲོ་གུང་བློན་ནོ་ཡོན་པཎྜི་ཏ། །
མེས་པོ་ཚངས་པའི་བློ་ལྡན་གང་གི་བཀའ་དྲིན་བསམས་ཀྱིན་སྙིང་ནས་དད། །
སྙིང་རྗེ་སྨོན་ལམ་ཤིང་རྟས་ཉེར་དྲངས་ཏེ། །
ཆོས་སྐུའི་མཁའ་ལས་གཟུགས་སྐུའི་ཉིན་བྱེད་ཀྱིས། །
བསྟན་འགྲོའི་པད་ཚལ་བཞད་པའི་རྣམ་ཐར་ནི། །
མཆོག་དམན་མིག་དང་ཡིད་ཀྱི་བདུད་རྩི་ཉིད།
དེ་མིན་ལས་ཉོན་རྦ་རླབས་དྲག་པོ་ཡིས། །
སྲིད་པའི་ཆུ་མཚོར་དབང་མེད་འཁྱེར་བཞིན་དུ། །
ཡོན་ཏན་རྐྱལ་རྩེད་ཟོལ་ལ་མངོན་རློམས་ཀྱང་། །
བྱིས་པ་ལས་གཞན་ཤེས་ལྡན་སུ་ཡིས་བསྔགས།
དེ་ཕྱིར་བདག་ལྟའི་བྱུང་བ་བརྗོད་པའི་གཏམ། །
2

༄༅། །དགའ་བཞི་བའི་བྱུང་བ་བརྗོད་པ་ཟོལ་མེད་གཏམ་གྱི་རོལ་མོ།
རི་མོའི་ལམ་དུ་སྤེལ་ཀྱང་དཔྱོད་ལྡན་རྣམས། །
ཁྲེལ་ཞིང་གཞན་དག་འཕྱ་སྨོད་གནས་འགྱུར་ལ། །
རང་ཉིད་ངལ་ཞིང་སྣག་ཤོག་འཛད་ལས་ཅི།
དེ་ལྟ་ནའང་རྒྱ་བལ་བོད་གསུམ་དུ། །
སྐྱིད་སྡུག་སྣ་ཚོགས་ཁོ་བོར་བྱུང་ཚུལ་ཀུན། །
ཕྱོགས་གཅིག་ཡི་གེར་བཀོད་ན་སྒྲུང་ཇི་བཞིན། །
ཡ་མཚན་འབྱུང་ཞིང་ཅོལ་ཆུང་དགའ་ཡིས་གླེང་། །
ཁྱད་པར་རིགས་ཀྱི་མྱུ་གུ་སྙིང་གི་དཔྱིད། །
ཐེར་རྒུན་ཇེར་གེ་ཐའི་ཇིར་གྲགས་པ་དེས། །
ཁོ་བོའི་ཀུན་སྤྱོད་གཏམ་དུ་སྨྲོས་ཤིག་ཅེས། །
ནན་ཏན་ཚིག་གིས་བསྐུལ་བས་རྣ་བ་སུན། །
ཐོས་བསམ་སྒོམ་པའི་ལུང་རྟོགས་ཡོན་ཏན་དང་། །ོ་ 2
མཁས་བཙུན་བཟང་པོའི་རྣམ་ཐར་མི་ལྡན་ཀྱང་། །
རང་གི་ངང་ཚུལ་སྲོང་པོར་སྨྲ་བ་ལ། །
སུ་ཞིག་ཀླན་ཀ་འཚོལ་བའི་རྒྱུ་མ་མཆིས། །
ཆོས་ཀྱང་མ་བྱས་འཇིག་རྟེན་མ་བྱུང་བ། །
ng
གཉིས་མེད་སེངྒེའི་བྱུང་བ་འདིར་བརྗོད་མཐུས། ། % t.g"
སླད་ཀྱི་འགྲོ་ཀུན་བདག་འདྲ་མི་འབྱུང་བའི། །
དོགས་ཟོན་མཛད་ཕྱིར་བཀོད་ཀྱང་འགལ་བ་ཅི། །
ལྷག་དོན་ཕ་མེས་གོང་མའི་བྱས་རྗེས་ཀྱི། །
གསེར་དང་རང་གི་བྱུང་ཚུལ་ས་རྡོ་གཉིས།
ན
3

༄༅། །གངས་ཅན་གཙུག་ལག་རིན་ཆེན་ཕྲེང་བ། །
ངག་རྒྱུན་བཟང་ངན་ལྷན་ཅིག་འདྲེས་པ་གང༌། །
ཡིག་ལམ་མགར་བའི་མེ་ཐབ་ནང་བཅུག་སྟེ། །
བསྲེགས་བཅད་བརྡར་བས་ཁོ་བོའི་སྤྱོད་ཚུལ་གྱི། །
ལྷད་སྐྱོན་མ་འདྲེས་གསལ་བས་སྤོང་བདེ་ཞིང་། །
ཕ་མེས་ལེགས་མཛད་རིན་ཆེན་ས་ལེ་སྦྲམ། །
བཙོ་སྦྱངས་དག་པ་བུ་ཚའི་རྒྱན་བསྟེན་སླད། །
འཁྱོག་ཚིག་གཞུ་ལས་ཟོལ་སྦྱོར་མདའ་འཕངས་ཏེ། །
གཞན་དག་མགོ་སྐོར་འབེན་ལ་མ་བསྣུན་པར།
དྲང་པོའི་སྲང་ལ་ལེགས་ཉེས་ཟོག་བཅུག་སྟེ། །
འབད་པས་སྒྱེར་བའི་བྱུང་བ་ཅུང་ཟད་བརྗོད། །
ཅེས་ཡུལ་ཁྱད་པར་ཅན་རྣམས་ལ་བྱ་བ་དང་ཤིས་པ་བརྗོད་ཅིང་། བརྩམ་པར་དམ་
བཅའ་བ་སོགས་ཚིག་གི་འཕྲེང་བ་ཅུང་ཟད་ཙམ་གྱིས་སྔུན་བསུས་ཏེ། སྐབས་འདིར་གང་
གླེང་བར་བྱ་བ་ནི། དེ་ཡང་སོ་སོ་སྐྱེ་བོ་འཆིང་བ་ཀུན་ལྡན་བདག་ལྟ་བུ་ལ་མཁས་བཙུན་
བཟང་གསུམ། འཆད་རྩོད་རྩོམ་གསུམ། ཐོས་བསམ་སྒོམ་གསུམ། མཁྱེན་བརྩེ་ནུས་གསུམ་
སོགས་ཀྱི་སྒོ་ནས་བསྟན་འགྲོར་ཕན་བདེ་སྤེལ་ཚུལ་གྱི་རྣམ་ཐར་ནི་ག་ནས་ཡོང་། དུག་གསུམ་
གྱི་འཁོར་ལོ་བསྐོར་ནས་འཁོར་བར་འཁྱམས་ཚུལ་གྱི་ལོ་རྒྱུས་བརྗོད་ན་ནི་ཁྱི་ཕག་རྣམས་
ལའང་རྣམ་ཐར་པོ་ཏི་ལོངས་པ་ཡོང་བ་གཞིར་བཅས་གཤིས་དོན་མེད་ལས་ལ་བརྩོན་འགྲུས་
རང་ངལ་ཡིན་པར་སྐྱབས་མགོན་ལྔ་པ་ཆེན་པོས་གསུངས་པ་ལྟར་གཅིག་ཐད་ནས་དགོས་
ཚོགས་ཡོད་པར་མ་མངོན་ཀྱང་། གཉིས་ཐད་ནས་བསམ་ཚེ་སྟག་ཚང་ལོ་ཙཱ་བའི་གསུང་ལས།
བདག་ཉིད་མཆོག་ཏུ་རློམ་པའི་ང་རོ་ཡིས། །བདག་བསྟོད་གཞན་སྨོད་དམ་པའི་ཚུལ་མིན་
ཡང༌། །སྒྲོ་སྐུར་མེད་པར་རང་གི་ངང་ཚུལ་རྣམས། །ཞེས་གསུངས་པ་ལྟར། རང་རེའི་ཕ་

༄༅། །དགའ་བཞི་བའི་བྱུང་བ་བརྗོད་པ་ཟོལ་མེད་གཏམ་གྱི་རོལ་མོ།
མེས་གོང་མ་རྣམས་ཀྱི་དུས་ནས་བཟུང་དཔོན་གདུང་རབས་དང་། གཡོག་མི་རབས་ཀྱི་ཚུལ་
དུ་གོང་མ་མཆོད་ཡོན་གྱི་ཞབས་འདེགས་ཞུ་ལུགས་ཇི་ལྟར་བྱས་དང་། དེར་བརྟེན་བླ་དཔོན་
གོང་མ་ན་རིམ་ནས་བརྩེ་བསྐྱངས་ཀྱི་གོ་ས་དང་། ས་རིགས་བདག་ཐོབ་ཇི་འདྲ་སྩལ་བ་
སོགས་ཞིབ་ཆ་རང་བློས་མ་ངེས་རུང༌། མི་རྗེ་བཀའ་དྲིན་ཅན་མེས་པོ་ཚངས་པའི་བློ་ལྡན་
གུང་པཎྜི་ཏ་དེ་ཉིད་ཀྱི་གསུང་རྒྱུན་སོགས་ཁུངས་དག་རང་བློས་གང་ངེས་རྣམས་ཟོལ་མེད་
ཕྱོགས་བསྒྲིགས་སུ་བཀོད་པའི་མཇུག་མཐུད་དུ། རང་གི་བྱུང་བ་བཟང་ངན་གང་ཡོད་བུ་
མཆོག་ཐའི་ཇིའི་དགོངས་བཞེད་ལྟར་དཀོན་མཆོག་དཔང་བཞུགས་སུ་སྒྲོ་བཏགས་གབ་སྦས་
མེད་པར་གནས་གནས་སུ་བརྗོད་ཚེ་དཔྱོད་ལྡན་གྱི་དམ་པ་རྣམས་ཐུགས་མི་ཁྲེལ་ཞིང་། ཁྱད་
པར་རང་གི་བུ་ཚ་རུས་རྒྱུད། ཞར་བྱུང་དུ་གཞན་དག་གི་བློ་གསར་ཚུལ་འདིར་སྤྱན་རས་གཡོ་
བ་རྣམས་ཀྱང་རང་རེའི་ཕ་མེས་གོང་མ་རྣམས་ཀྱི་ལེགས་མཛད་ལ་སྤྱན་བལྟོས་མཛད་་རེ་དང་
ཡང་ཆོས་དང་འཇིག་རྟེན་གཉིས་མེད་བདག་ལྟ་བུ་མི་འབྱུང་ཕྱིར་སྔ་ཚུད་ནས་དོགས་ཟོན་
མཛད་ཁྱད་བཅས་བཟང་ངན་རེ་དོགས་གཉིས་ཀ་ལ་ཨེ་ཕན་སྙམ་གླེང་ཞིང་ཡི་གེར་བཀོད་
ཀྱང་སྐབས་སུ་མི་བབས་པ་མ་མཆིས་གཤིས་ཅུང་ཟད་ཙམ་བརྗོད་པར་བྱ་ན། དེ་ཡང་གངས་
ཅན་སཱ་ལའི་སྨན་ལྗོངས་ཡངས་པོ་འདིའི་ལོ་རྒྱུས་ཆེད་བརྗོད་དུ། བོད་མི་དམངས་ཕལ་པ་
རྣམས་ཀྱི་ངག་རྒྱུན་ལ། སྟོད་མངའ་རིས་སྐོར་གསུམ། སྨད་མདོ་ཁམས་སྒང་དྲུག བར་
དབུས་གཙང་རུ་བཞི་ཞེས་འབོད་རུང་སྨད་ཀྱི་མདོ་ཁམས་སྒང་དྲུག་པོ་འདི་དང་འདིའོ་ཞེས་
ཁུངས་དག་གི་རྒྱུ་མཚན་གང་ཡང་འདྲེན་རྒྱུ་མེད་པར་གོང་བཞིན་སྨྲ་བ་ནི་སྐོར་གསུམ་རུ་བཞི་
བཅས་བདུན་གྱི་ཐོག་ཏུ་སྒང་དྲུག་བསྣན་པས་བཅུ་གསུམ་ཡོང་བར་བསམས་ནས་བོད་ཁྲི་
སྐོར་བཅུ་གསུམ་དང་མཐུན་ཕྱིར་བླུན་རྟགས་བབ་ཅོལ་དུ་སྨྲས་པ་ཞིག་ཨེ་ཡིན་སྙམ་པ་ལས།
དོན་དུ་བོད་ཁྲི་སྐོར་བཅུ་གསུམ་གྱི་འདྲེན་ཚུལ་ནི། དཔལ་ལྡན་ས་སྐྱ་པ་དང་། གོང་མ་སེ་
ཆེན་རྒྱལ་པོ་མཆོད་ཡོན་དུ་འབྲེལ་སྐབས་ས་བརྩི་མཛད་པའི་བརྗོད་དོན་དུ། ལ་སྟོད་ལྷོ་བྱང་
5

?། །གངས་ཅན་གཙུག་ལག་རིན་ཆེན་ཕྲེང་བ། །
མངའ་རིས། : ཆུ་མིག ཤངས། ཞ་ལུ་བཅས་གཙང་གི་ཁྲི་དྲུག་དང་། རྒྱ་མ། འབྲི་གུང་།
ཚལ་པ། ཕག་གྲུ། གཡའ་བཟང་བཅས་ཀྱི་ཐོག་ལྷོ་བྱ་འབྲུག་གསུམ་གཅིག་ཏུ་བསྡེབས་པ་
དབུས་ཀྱི་ཁྲི་དྲུག་ དབུས་གཙང་བར་ན་ཡར་འབྲོག་ཁྲི་གཅིག་བཅས་བོད་ཁྲི་སྐོར་བཅུ་གསུམ་
དུ་གྲགས་པས་གོང་དང་བརྗོད་དོན་མི་གཅིག་ཅིང་། བོད་ཀྱི་ཡིག་ཚང་ཆོས་འབྱུང་སོགས་
སྔོན་བྱོན་མཁས་པའི་བཞེད་སྲོལ་ཁུངས་དག་དུ་མའི་ནང་དུའང་། རུ་ཐོག་གངས་ཀྱིས་སྐོར།
སྤུ་ཧྲེང་ནགས་ཀྱིས་སྐོར། གུ་གེ་གཡའ་ཡིས་སྐོར་བས་སྟོད་ཀྱི་སྐོར་གསུམ། ཤར་སྤོམ་འབོར་
སྒང་། ནུབ་རོང་པོ་སྒང་། བྱང་ཚ་བ་སྒང་བཅས་སྨད་ཀྱི་སྒང་གསུམ། གཡས་རུ། གཡོན་
རུ། སྦུས་རུ། རུ་ལག་བཅས་བར་གྱི་རུ་བཞི་ཞེས་གསལ་བའི་ནང་ཚན་དབུས་གཙང་རུ་
བཞིའི་གཙོ་བོ། གཡས་རུ་གཙང་ལྗོངས་ནོར་འཛིན་སྒེག་མོའི་ས་ཡི་ཐིག་ལེ་ཕུ་ཧ་བོའི་གང་
བཟང་ཡན་ནས་མདའ་བཅུག་དཔེ་ཡུ་བ་གདོང་ཡན་གྱི་མྱང་གསེར་གཞུང་རིང་མོར་གྲགས་
པ་འདི་ནི། སྔོན་སློབ་དཔོན་ཆེན་པོ་པདྨ་འབྱུང་གནས་བོད་དུ་བྱོན་ནས་ལྷ་སྲིན་སྡེ་བརྒྱད་
དམ་ལ་བཏགས་ཤིང༌། ས་གཞི་ཐམས་ཅད་བྱིན་གྱིས་བརླབས་རྗེས་རྗེ་འབངས་
་་ཉེར་ལྔ་དང་
ལྷན་ཅིག་གནོད་སྦྱིན་གང་བཟང་གི་གངས་རིའི་རྩེར་རྫུ་འཕྲུལ་གྱིས་བྱོན་པ་ན། ལྷའི་དབང་
པོ་བརྒྱ་བྱིན་གྱིས་ཤེལ་གྱི་བུམ་པ་བདུད་རྩིས་གང་བ་ཞིག་སློབ་དཔོན་ལ་ཕུལ་ནས་ལྷའི་བདུད་
རྩིའི་རོ་མྱང་དུ་གསོལ་ཞེས་ཞུས་པ་ན། སློབ་དཔོན་གྱིས་བདུད་རྩིའི་བུམ་པ་ཟད་མི་ཤེས་པར་
བྱིན་གྱིས་བརླབས་ཏེ། རྗེ་འབངས་ཉེར་ལྔ་ལ་བུམ་པའི་བདུད་རྩི་འགྱེད་ཅིང་། བདུད་རྩིའི་
ལྷག་མ་རྣམས་གནོད་སྦྱིན་གང་བཟང་གི་རྩེཪ་བླུགས་ནས་རིགས་ཀྱི་བུ་རྣམས་ལྷའི་བདུད་
རྩིའི་རོ་མྱང་བར་གྱིས་ཤིག་ཅེས་སློབ་དཔོན་གྱིས་བཀའ་བསྩལ་བས་ཡུལ་གྱི་མིང་ལ་མྱང་ཞེས་
གྲགས་པ་མ་ཟད། དེ་ནས་མི་རབས་འགའ་ཞིག་འདས་ནས་ཀྱང་ལྷའི་བདུད་རྩི་དེའི་རྒྱུན་
མྱང་རྒྱུ་བྱུང་བ་མངའ་བདག་མྱང་ཆེན་པོ་སོགས་གོང་མ་འགའ་རེའི་གདུང་རུས་ཀྱི་མཚན་
ལའང་མྱང་ཞེས་བརྗོད་པ་ཡིན་པར་སྔོན་བྱོན་མཁས་གྲུབ་དམ་པ་རྣམས་བཞེད་པ་མྱང་ཡུལ་
6

༄༅། །དགའ་བཞི་བའི་བྱུང་བ་བརྗོད་པ་ཟོལ་མེད་གཏམ་གྱི་རོལ་མོ།
དུ་སྨད་བར་གསུམ་གྱི་ངོ་མཚར་གཏམ་གྱི་ལེགས་བཤད་མཁས་པའི་འཇུག་ངོགས་སོགས་
ཁུངས་དག་དུ་མར་གསལ་འཁོད་ལྟར་ལས། ལོ་རྒྱུས་འགའ་རེར་ཀོང་པོ་ཉང་པོ་དྭགས་པོ་
གསུམ་གྱི་མཚན་ཉང་པོ་ནས་བྱོན་པའི་རྣལ་འབྱོར་པ་ཞིག་གིས་ས་གཞི་བྱིན་གྱིས་བརླབས་པ་
ལ་བརྟེན་ནས་ཉང་དུ་གྲགས་ཚུལ་ཟེར་བ་མི་འཐད་ཅིང་། མྱང་གི་ཡུལ་ལྷ་སྲིད་པའི་ལྷ་ཆེན་
གནོད་སྦྱིན་གྱི་སྡེ་དཔོན་ཆེན་པོ་གང་བ་བཟང་པོ་དང་། སྲས་ནོར་བུ་བཟང་པོ། མཁའ་
རོའི་བཙན་འཁོར་ལྔ་བརྒྱ་དང་བཅས་པ་རྣམས་ནི་ས་འཛིན་མན་ཤེལ་གྱི་ལྷུན་པོའི་ཚུལ་དུ་
གནས་ལ། གནོད་སྦྱིན་གང་བཟང་གི་སྲས་མོ་བཞིན་མཛེས་རྒྱན་བཟང་མ་ནི་མྱང་ཆུ་དང་།
་ ་་་ ་
བཞིན་ངན་རྒྱན་མེད་མ་ནི་རོང་ཆུའི་ཟོལ་གྱིས་འབབ་པར་བྱེད་ལ། གཞན་ཡང་གང་བ་
བཟང་པོས་འདིར་ཏེ་སི་དང་འདྲ་བའི་ཁ་འབབ་རྣམ་པ་བཞི་ཡང་ཡོད་དེ། སེང་གེ་ཁ་འབབ་
མྱང་གི་གཞུང་ལ་འབབ། མྱང་པ་དཔའ་རྩལ་ཆེ་བ་དེ་ནས་བྱུང་། རྨ་བྱ་ཁ་འབབ་རོང་གི་
ཕྱོགས་ལ་འབབ། རོང་པ་སྐྱེ་འབྲས་མཚར་བ་དེ་ནས་བྱུང་། རྟ་མཆོག་ཁ་འབབ་ཡར་འབྲོག་
གཞུང་ལ་འབབ། ཡར་འབྲོག་རྟ་སྤུས་ལེགས་པ་དེ་ནས་བྱུང༌། གླང་ཆེན་ཁ་འབབ་ཕག་རིའི་
ཕྱོགས་ལ་འབབ། ཕག་རི་གླང་ཕྱུགས་དར་བ་དེ་ནས་བྱུང་། ཞེས་སོགས་ཀྱིས་མཚོན་མྱང་
སྟོད་སྨད་བར་གསུམ་གྱི་ལུང་པའི་ཕུ་མདའ་ཕྱོགས་ཆ་གང་ལ་གཏད་ཚུལ་དང་། དེ་དག་ལ་
མི་རིགས་མི་གཅིག་པའི་རྒྱུ་ཚུལ་ཚོང་དང་ལས་སྒོ་ཇི་ལྟར་འབྱུང་ཚུལ། ཕུ་འབྲོག་མདའ་ཞིང་
གི་ཆགས་ཚུལ་བཅས་དང་། དེའི་ནང་ནས་ཀྱང་མཆོག་དང་རབ་དང་ཕུལ་དང་རྩེ་མོར་གྱུར་
པ་མྱང་སྟོད་ རྒྱལ་རྩེ་ ཁུལ་ གྱི་ རི་ ཀླུངས་ ས་དཔྱད་ བཟང་ངན་དང་། གཙུག་ལག་ཁང་།
དགོན་སྡེ་ཡུལ་གྲོང་སོགས་ཕྱི་སྣོད་ཀྱི་འཇིག་རྟེན་ཇི་ལྟར་ཆགས་ཚུལ། ས་བཅུའི་བྱང་ཆུབ་
སེམས་དཔའ་ཆོས་ཀྱི་རྒྱལ་པོའི་རྣམ་པར་བསྟན་པའི་གདུང་རབས་ཀྱི་ ཐོག་མ་དབྲ་རྒོད་
**
མདོངས་བཙན་ནས་བཟུང་སྟེ། རབ་བརྟན་ཀུན་བཟང་འཕགས་ལ་ཐུག་གི་བར་གྱི་བསྟན་
པ་སེམས་ཅན་ལ་ཕན་བདེ་སྤེལ་ཚུལ་དང་། དེར་བརྟེན་ལྷ་སྡེ་མི་སྡེ་དར་རྒྱས་བྱུང་ཚུལ་

༄༅། །གངས་ཅན་གཙུག་ལག་རིན་ཆེན་ཕྲེང་བ། །
སོགས་ནས་ནང་བཅུད་ཀྱི་སེམས་ཅན་ཇི་ལྟར་གྲུབ་ལུགས་ཀྱིས་མཚོན་ལོ་རྒྱུས་རྒྱས་པ་ནི་ཆོས་
རྒྱལ་རབ་བརྟན་ཀུན་བཟང་འཕགས་ཀྱི་རྣམ་ཐར་དང་། རྒྱལ་རྩེ་ཆོས་འབྱུང་སོགས་ལ་
གསལ་གཤིས་མཐའ་དག་ཡི་གེས་འཇིགས་ནས་འགོད་དུ་མི་ལང